Jaj, csajszi!
-Hol van Kumru? -A mosdóban.
Minden tele van az esküvői képekkel. Remélem, nem látta őket.
Na és, ha látta őket? Nincs mit tenni.
BOLDOGSÁG ONUR GÖNENSAY
Jól vagy?
-Nagyszerűen! -Az jó.
Gyertek!
Én megyek.
Miért? Jól szórakozunk!
Idegesít a '90-es évek zenéje.
-Tolunk egy éjszakai vacsit. -Azt nélkülem is lehet.
Ne maradj egyedül ma éjjel!
Már egyedül vagyok.
Akkor legalább ne vezess!
Nem lesz baj. Sziasztok!
-Légy óvatos! -Oké.
SZERELEM 39 FOKBAN
Mi vagy?
HÁROM ÉVVEL KÉSŐBB
Vezető.
Kinél vannak a kockák?
Nálam.
Akkor guríts!
ERŐFESZÍTÉS - KÜZDELEM - KARRIER KORLÁTOK - GYŐZELEM - JÓVÁHAGYÁS
Látod?
A győzelem és a karrier siettet.
Mit kaptál?
Mások jóváhagyását.
Ha erre mész…
LEHETŐSÉG - DÖNTÉS - UTAZÁS
…új ösvény nyílik előtted.
Ma másik városban van dolgom.
Egy válás.
Látod, véletlen.
Az ügyfelem a főnököm legjobb barátja,
és ha jól csinálom, előléptetnek, cégtárs lehetek.
De mindennek hibátlanul kell mennie.
Miért lenne bármi hiba?
Mert a munka Izmirben lesz.
Nem számít, hogy hol lesz.
De számít.
Izmir mindent megtesz majd, hogy megállítson.
Milyen eredményes vagy a cégnél?
Teljes 37 a 37-ből.
És a sima válásokkal együtt?
Úgy 102 a 102-ből.
Akkor miről beszélünk egyáltalán? Odaírják a nevedet.
-A vezetéknevemet. -Odamész, és elvégzed a munkát.
Este repülhetsz is haza.
Ennyi.
Kockák!
AJÁNDÉK - FELTÁMADÁS - KINCS
Te irányítasz.
Te vagy a főnök.
Én irányítok. Én vagyok a főnök.
Menj, érd el a gépet!
Ha pánikba esel, vagy kell valami…
Doruk, nagyon hálás vagyok.
Köszönöm, hogy fogadtál ilyen kora reggel!
Hozz nekem izmiri bollót, és kvittek leszünk.
De kifizetem.
Jól van, ne aggódj!
Ha már pénzről van szó, emelkedett az ár.
És most már dollárban kérem.
Elküldöm az új IBAN számom.
Rendben.
Végezd a légzőgyakorlatot!
Négy, hét, nyolc.
Négy…
hét, nyolc.
ILFD VÉDELMEZŐ
Fatih!
-Jövök már, egy pillanat! -Nyisd ki!
Mi van, Cemo? Elment az eszed?
Dehogy! Hiába hívtalak fel, úgyhogy eljöttem.
Őrült hírem van.
Nyugodtan gyere csak be!
Nagyszerű dalt írtam. Megírtad a szöveget?
Nem tudtam.
Már felvettem a demót.
Tudom, tesó. Meg is hallgattam. Jó lett.
Ma este játszhatnánk.
Ezt meg hogy érted?
A fellépésen.
Milyen fellépésen?
A Pinhânién.
Este találkoztam Sinannal,
és meggyőztem.
Ma mi kezdünk Bodrumban a Pinhâni előtt.
-Előzenekarként. A Pinhâni koncertjén. -Várj! „Mi”?
Te meg én. Miért kérdezed?
Ezt értem.
De mikor voltam utoljára színpadon?
Ma este színpadon leszel.
Sinan azt mondta: „Fatihnak bármit.”
Nem, Cemo.
De igen.
Írtam neki. Megyünk.
-Miattad léphetünk fel. -Tessék!
Menj innen!
Ne hagyj cserben!
Csak egy este. Autóba ülünk, és odamegyünk.
Nincs autóm.
Miért nincs?
Apám visszavette.
Nem jár autó, ha nem neki dolgozom. Ezt mondta.
Most mi lesz?
Nem tudom. Meg kellett volna kérdezned erről.
Mondta, hogy a Pinhâni! Magamat se kérdeztem meg.
Felejtsd el, Cemo!
Nem lépek fel, amíg nem állok rá készen, te is tudod.
Várjunk csak!
Nem húzhatsz így le a vécén.
Akkor készülj fel a meglepetésre!
Van erre értelmes indokod?
-Ne légy gyerekes! -Van értelmes kifogásod?
-Van barátnőd? Nincs. -Nincs.
Nincs. Na és?
Fatih!
Cserben hagytalak valaha is, tesó?
Nem, tesó.
Akkor kérnék két dolgot.
Először is, találj egy autót! Megyünk Bodrumba.
-Találkozol Sinannal. -Ez máris két dolog.
Mondhatod, hogy elment a hangod,
vagy hogy beijedtél, nem érdekel.
Találok másik énekest.
Három.
Ma estére megírod ennek a dalnak a szövegét.
Oké?
ÁTUTALÁS
UTALÁS KÉSZ
IZMIRI LÁNYOK - 20 OLVASATLAN ÜZENET MELTEM - NAGY NAP!
BENGISU Ti mit vesztek fel?
Nem találtam semmit.
GÜLCEM - Foçában vagyok, nem tudom. Mondjuk, megyek így.
GÜLCEM Mindenki küldjön egy szelfit!
KUMRU Bulizzatok helyettem is!
GÜLCEM Hová mész?
KUMRU A Çağlayan bíróságra.
GÜLCEM Bárcsak te is jöhetnél!
GÜLCEM Már nagyon hiányzol.
Sok szerencsét, Fatih!
Minek köszönhetem a megtiszteltetést kora délelőtt?
Ne már, apa!
Semmi dolgom.
Úgyhogy megfogadom a tanácsodat, és bejövök dolgozni.
-Jó ötlet. -Ugye?
Tetszeni fog, és maradsz.
Azt majd meglátjuk.
Éneklésből nem lehet megélni.
Pontosan!
És részegesekkel kell összeállnod.
Totál szégyen.
Fellépsz majd esküvőkön?
A szilva ága száraz, a szilva ága…
Fatih!
Ne süketelj!
Oké, jól van.
Kell egy autó éjszakára.
Csak estétől reggelig, eskü!
Annyira kell az az autó?
Eléggé kellene.
Mire kell?
Hogy mire?
Lesz egy fellépés.
-Fellépés? -De csak ma, ennyi az egész.
Mit mondasz?
Elvihetek egyet?
Hát persze.
Mind a tiéd.
Köszönöm, apa!
Egy feltétellel.
Mi lenne az?
Jön egy ügyfél Isztambulból egy napra.
-És? -Este indul vissza.
Te vezetsz.
-Sofőrködjek? -Mi a baj?
Megsértődtél?
Nem. Dehogyis, csak…
Mi lesz, ha az első nap elrontom?
Ne rontsd el! Ennyi a dolgod.
A nap végén az ügyfél majd értékel.
-Ha kapsz tíz pontot, viheted az autót. -Tíz pontot?
-Apa! -Átkozott nepotizmus!
Nyolc-kilenc pont is elég.
Máskülönben elfelejtheted az autót.
Megegyeztünk.
A kulcs?
Köszi!
Hogyan hat ki a jellemtárunk a szerelmi és a családi életünkre?
Akinek a térképén koncentrálódnak az „E” és az „I” betűk,
azok eleinte talán nem értik meg egymást,
ám ha mégis, attól kezdve kiegészítik egymást.
Egyedi harmóniát alkotnak.
A romantikus kapcsolatok fontosak,
mert javítják az életünk minőségét,
ezért érdemes megtapasztalni ezt a párosítási lehetőséget.
A legénység üljön le leszálláshoz!
Te irányítasz. Te vagy a főnök.
Rám vár?
Igen, én várom. Üdvözlöm!
Hol van az autó?
Arra, kérem!
PARKOLÓ
Erre!
VALE PARKOLÓ ADNAN MENDERES REPÜLŐTÉR, IZMIR
Értékelném, ha sietnénk.
Telefonálhatott volna.
Hívtam, felvehette volna.
Bocsánat, lenémítva maradt.
10:30-ra Konakba megyünk.
Aztán Zeytinalaniba, és végül a bíróságra.
Ha hamar végzünk, elérem a korábbi gépet.
Jól hangzik.
Alsancakban is meg kell állnunk.
-Rendben. -Vennem kell pár bollót.
Szereti a bollót?
Egy barátomnak viszem.
Itt is vagyunk.
Írd meg a dalszöveget!
Elnézést, csak…
Ne játssz velem!
Kapcsolódott a Bluetooth…
Ma este…
Oké, elintéztem.
Járt már Izmirben?
Itt születtem.
Ja. Oké.
A nevéből is tudtam.
A madárról kaptam,
nem a szendvicsről.
Persze.
Csak…
Gyakran jár vissza?
Három éve nem voltam.
Három éve.
-És nem hiányzott? -Nem, Isztambul tökéletesen megfelel.
Nem bírnám ki Isztambulban.
Izmir gyönyörű hely.
Sütögetés az erkélyen, tengerpart a hétvégén. Tökéletes!
Isztambul kész méhkaptár.
Mert mindenkinek van munkája.
A nap végén kap majd egy SMS-t.
Megkérik, hogy értékelje a szolgáltatást.
Hálás lennék, ha jól értékelne.
Amúgy Fatih vagyok.
A bérautóból kifogy a benzin.
Ez is tipikusan izmiri.
Csak ma dolgozom itt.
A srácok megfeledkezhettek róla,
de elintézzük, ne aggódjon!
Miért csak ma?
Nem ez a munkám.
Ezt nem hiszem el!
Üdv, tesó!
-Kösz! Tele kérem! -Egy kis mandula?
Nem, köszi!
Vegyél csak, jóllaksz vele.
Kösz, most nem! Dolgozom.
Isztambuli?
Haver…
Nem akar földet venni Urlában?
Nem áll szándékomban.
-Kérlek, haver! -Ugyan már!
Vehetne, aztán tele lesz a város, mint Isztambul.
Haver! Benzin kéne.
Kaphatok benzint? Sietek. Ne csináld már!
Fogd meg!
Oké.
Jézusom!
-Sajnálom. -Nem igazán értem.
Akkor maga nem is sofőr?
Az apámé a bérautós cég.
Csak kisegítem egy napig.
De van jogosítványa?
Jaj, ne már!
Van vagy nincs?
Van.
Persze, hogy van.
Még szerencse.
És? Akkor mi a foglalkozása?
Zenész vagyok.
Akkor az a maga dala, ami ment?
Valójában az a barátom demója.
Hallgassuk meg a maga egyik dalát!
Általában élőben énekelek.
Hol?
Mostanság nem lépek fel.
A mandulám?
-Itt vagyunk. -Rendben. Köszönöm!
Itt nem parkolhatok.
Hívjon fel, ha végzett!
Természetesen.
Csak ne némítsa le a telefonját!
FIGYELEM! JAVÍTÁS ALATT, NE HASZNÁLJA!
Te irányítasz. Te vagy a főnök.
Mi történt?
Hahó!
Hahó! Elnézést!
A liftben rekedtem! Van itt valaki?
Hahó! Elnézést!
Oké. Semmi gond.
Segítség!
A liftben rekedtem. Van itt valaki?
Ez gyors volt.
Fatih úr!
A liftben rekedtem. Kiabáltam, de nem hallja senki.
Tudna segíteni, kérem?
Oké. Nyugodjon meg, Kumru kisasszony!
Leparkolok a kocsival, és megyek. Oké? Nyugi!
Jó.
Oké.
Oké. Semmi gond. Nyugalom, minden rendben lesz.
Oké.
Oké. Nincs baj. Minden rendben lesz.
Jó étvágyat!
Tessék! A teájuk.
Bocsánat! Elnézést!
Bocs!
Magára bízom az autót.
-Itt nem parkolhat. -Igen, tudom, de…
Készítsen 25 kumru szendvicset!
Pár perc múlva jövök értük. Eskü!
Lásson neki! Mindjárt jövök.
-Hát jó. -Maga a király!
BAGEL PÉKSÉG
Nyugalom! Minden oké. Semmi baj.
Semmi gond.
Oké.
Tesó, te itt dolgozol?
Vedd már ki, tesó!
-Te vagy a portás? -Nem, a liftet szerelem.
-Valaki benne rekedt. -Tényleg? Ne, már megint!
Megnéznéd, kérlek?
Ne aggódj, elintézem.
Kumru kisasszony!
-Kumru kisasszony, megjöttem. -Fatih úr, itt vagyok.
-Oké, nyugodjon meg! -Jó.
Nyugalom, a szerelő mindjárt elintézi a dolgot.
Nem kapok levegőt.
Nem kapok levegőt!
Ha ki tudná nyitni az ajtót…
Gyerünk! Menni fog.
Kicsit erősebben! Erősebben!
Még egyszer! Erősebben!
Ez az!
Utálom Izmirt.
Miért nem bírja a szép Izmirünket?
Mit lehet szeretni benne? Nézzen csak rám!
Az időjárást?
Nyirkos.
Ne már! Rövidnadrág, papucs, iszogatás, tökéletes!
-És az emberek… -Hanyagok és lusták.
Nyugodtak és kipihentek.
-Felelőtlenek. -Nem felelőtlenek, csak nyugodtak.
És aki nyugodt, az tovább él.
Ebben a városban mindig ébernek kell lenni.
Mindig ébernek lenni nem tesz jót.
Ahogy a költő mondta:
„Az élet mindig közbeszól, ha más terveid vannak.”
Biztos izmiri költő mondta.
Liverpooli. John Lennon.
És: „Isztambulban kergetni kell az életet,
de Izmirben együtt sétáltok.”
Ezt Cemal Süreya mondta. Ő pülümürlüi.
Ez egy autómatrica, zsoltár vagy vers.
Maga egyértelműen egy INFP.
Az micsoda?
Mediátor.
Maga egy tipikus INFP álmodozó.
Összehasonlítja a világ legszebb városát
egy olyan nagy faluval, mint Izmir.
Működik!
Még csak pár órája vagyok itt!
Alig pár órája!
-Sajnálom, épp javítottam… -Sajnálja?
Vajon ez a tábla miért nem volt kitéve, amikor jöttem?
Most már működik. Használhatja. Rendben van.
„Használhatja”? Ezért beperelem!
Nem kell az, asszonyom.
Beperelem, megértette?
Oké, tesó. Köszi! Köszönjük szépen!
-Minek jöttem ide? -Bocs a történtekért!
Régi a lift. Van ilyen. Ne aggódj!
Oké, köszi!
Jól van?
Úgy nézek ki?
Ha megnyugodna…
Már minden oké.
Nyugodjak meg? Minden oké?
Jól van.
Mit motyogott, amíg én az életemért küzdöttem?
Meg akart győzni, hogy Izmir milyen jó.
Szándékosan érveltem, hogy eltereljem a figyelmét.
Nem kell szeretnie Izmirt. Nem érdekel.
Nem én vagyok a polgármester.
Sajnálom.
Köszönöm!
Szívesen.
Hogyhogy nincs itt egy lélek se?
Senki sem hallott kiabálni.
Péntek van. Biztos mindenki elment Çeşmébe.
Klasszikus Izmir.
Valóban klasszikus.
Kumru kisasszony!
Hale kisasszony! Üdvözlöm!
-Hogy van? -Egyáltalán nem jól.
Szerintem Şevket kihátrált.
Idejön egy seregnyi ügyvéddel. Mit csináljunk?
Ne aggódjon! Felkészülten jöttünk.
Hadd mutassam be önöket egymásnak! Fatih úr az iroda ügyvédje.
Valóban?
Üdvözlöm, Fatih úr!
Örülök, hogy eljött. Hogy van?
Tudja, hogy megy ez, jog, bíróság, perek…
Az igazságszolgáltatás az alapja…
-Mehetnénk? -Persze, menjünk!
-Kérem! -Köszönöm!
Menjen csak! Nem férünk be mind. Mi majd lépcsőzünk.
Rendben, köszönöm!
Így ni!
Micsoda egy görény! Meggondolta magát.
Meg akar félemlíteni, de nem fog menni.
Bocs, hogy közbeszólok, de elmondja, mit csinálunk?
Hale és Şevket válását intézzük.
Meg kell győznünk a másik felet,
hogy írja alá a papírokat. Mégpedig mindenképpen.
„Mi” fogjuk meggyőzni?
És én pontosan mit is csinálok?
Nagyon egyszerű.
Csak támogasson! És este megkapja az értékelését.
Kapiskálja?
Kapiskálom.
Már régóta tárgyalunk.
Végre olyan megegyezésre jutottunk, ami mindkét félnek megfelelt.
-Egészségére! -Köszönöm!
-Egészségére! -Kösz…
Kapcsolják ki a légkondit!
A hölgy allergiás, negyvenszer fog tüsszenteni.
Ne, jól vagyok. Köszönöm!
-Allergiás vagy. Ha… -Jól vagyok.
Oké.
Rendben, íme a nyilatkozat a vagyonelosztásról,
-megegyezés szerint. -Közbevágnék.
Mi is ez?
Javaslat új nyilatkozatra.
Miért rúgod fel?
Mindent saját magadnak akarsz, de az nem fog menni.
Talán nem így ésszerű?
Lehetséges?
Volt valaha is ésszerűtlen kérésed?
Mindig neked van igazad.
Tovább rontanál a helyzeten?
Pontosan.
Ha azt mondod, hogy ezt ma zárjuk le,
akkor íme a nyilatkozat!
Látod? Én megmondtam.
Mit mondtál meg?
Nem mondtál semmit.
Mindig elharapod a szavakat.
Nem elég az SMS? Már fel is hívnak?
Oké, jól van.
Egy senki vagyok.
Szállj le rólam, baszod!
Találj nálam jobbat!
Már találhattál is.
Vigyázz a szádra!
Ha megbocsátanak.
Miért fordítja le a telefonját?
Én is észrevettem.
Minden férfi ilyen?
Honnan tudhatná?
Már elnézést!
Szerintem jobb lesz, ha a jogi nézőpontnál maradunk.
Emberileg kérdeztem.
És emberileg válaszolok.
Ki kell vinni a jogot a rideg bíróságról,
be az élet sűrűjébe…
A légkondi.
Tarthatnánk egy rövid szünetet? Mindjárt jövök.
Természetesen.
Halló?
Bocsáss meg, drága! Nem tudtam felvenni.
Remek.
Remek lenne.
Várj egy kicsit!
Hallgatlak.
Oké.
Kávét, kisasszony?
Köszönöm szépen!
Szívesen.
Jól van?
Állítólag a kapcsolat addig tart, amíg a szerelem.
Nem igaz.
A vége az, ha nem beszélgetünk.
Nem tart sokáig.
Szia, édes!
Viszhall!
-Ne felejtse, amit mondtam! -Jól van.
Folytathatjuk.
Hale nem akar elválni.
Túlságosan beleéli magát a szerepébe.
Nagyon zaklatott.
A per napján ez általában így van.
Normális dolog.
Rendben.
Végeztünk?
Ha nem akar megegyezni,
az érdekellentétet képez.
Legyen!
Vitatkozzunk!
Akkor ha megbocsátanak.
Hale!
Viszlát a ma esti esküvőn!
Van pofád elmenni az esküvőre?
Természetesen elmegyek Meltem esküvőjére.
Meltem?
Meltem.
Az anyja az én barátom.
A vagyonunkat osztjuk el, nem a barátainkat.
További szép napot!
Hale kisasszony, tudom, hogy siet, de kérhetek valamit?
Leírná a férje rendszámát?
Az miért kell?
Utánanéznék pár dolognak.
Nem kell aggódnia.
Mire végzek, a férje megbánja, hogy nem írta alá a nyilatkozatot.
Találkozik egy nővel.
Ezt honnan tudja?
Az ilyesmit mindig kiszúrom. Leírt egy számot.
-Milyen számot? -Láttam, amikor leírta.
Ha elkapom, és le tudom fényképezni, azzal elintézhetem.
-Hol van az autó? -A szendvicses előtt.
Bízza rá egy parkolóinasra!
Egy szendvicses elé parkolt?
Ez a jó Izmirben.
Isztambulban ezt nem lehet.
Sehol sem kellene.
Ellopják, és darabokra szedik.
Felhívott, és meg akartam menteni.
Nem tudtam másra gondolni.
Hogy találjuk meg Şevketet?
Ha Izmir csak egy falu, akkor elkiáltjuk a nevét a főtéren, de…
Bízzunk meg egy magánnyomozót?
Az nem illegális?
Şevket megérdemelné.
IARP. Érzéketlen, hűtlen, makacs.
Mik ezek a betűk? Valami csillagjegy?
Nem, ez tudományos. Jellemvonások.
Felhívhatom Iskendert. Jó kapcsolatai vannak.
Van egy rendőr barátja is. Megkérdezhetem.
Igen, rendben.
Oké.
Tesó!
Köszönöm szépen! Jövök már!
Nézze!
Látja? Egyben maradt.
A tolvajok is izmiriek,
kicsiben gondolkodnak.
Jövök!
Húzza le!
Annak ingyenes, akit a szendvicsről neveztek el.
Fogadjon el egyet!
-Nem vagyok éhes. -Majd később megeszi. Na!
Hát jó.
Fiúk!
Kértek szendvicset?
Tessék!
Köszi!
-Köszönjük! -Egy az enyém.
Sziasztok!
Ennyi.
A szendvicsekkel megköszönjük az ingyen parkolást.
És odaadjuk a gyerekeknek.
Arra utalok, hogy Izmirben ilyen kozmikus egyensúly rejlik.
Itt mindenki angyal. Tudom.
Ezt miért mondta?
A liftben rekedt, megmentettem. És…
találtam nyomozót.
-Komolyan mondja? -Igen.
Igen. Iskender sógora rendőr.
Mondtam a rendszámot. Már vár.
A sógora?
Nem, maga Iskender.
Azt mondta, jobban tud segíteni, ha megismeri.
Jó kedvében van, érdemes odamenni.
Oké, rendben. Hol van?
Nem messze.
Jól van, menjünk!
Itt kell lennie valahol.
Imádni fogja. Nagyon klassz fickó.
Hálózatépítő.
Mindenhol ismer mindenkit Izmirben.
Hamar megkedveli.
Ott van.
-Iskender? -Helló!
Hogy vagy, fiam?
Jól, de…
Mi történt?
Semmi. Csak találkoztam
egy vagány polippal, ennyi az egész.
Szálljon be, üdv!
Nem, 16:30-kor meghallgatás. Versenyzünk az idővel.
Ő nyilvánvalóan nem siet.
Ne őrjítsen meg! Jöjjön!
Tipikus izmiri lakos.
Iskender úr, a telefonszám és a rendszám, amit küldtünk…
Továbbküldtem. Szólnak, ha lesz valami. Jöjjön!
Látja? Máris elintézi.
Engedjünk neki! Hamar visszaérünk.
Ne! Fatih, ne!
Hiányoztál, fiam.
Igazad van. Fel akartalak hívni.
Róla beszéltem.
Fél a tengertől?
Nem erről van szó.
-Jöjjön! -Fatih, ne!
Jöjjön! Semmi baj. Így ni.
Oké. Kumru kisasszony az isztambuli vendégünk.
Üdvözlöm, örvendek!
Milyen szép neve van!
A madárról.
-Persze. -Nem a szendvicsről.
Mi lenne szép a szendvicsben, ha a madárhoz hasonlítjuk?
Helyezze magát kényelembe!
-Üljön le! -Üljön csak le! Öné a hajó. Kérem!
Akkor előbb igyunk egyet!
Iskender úr, miért nem beszélünk előbb?
Majd beszélünk. Előbb igyunk!
Előbb a nyugalom!
Attól tökéletes az élet.
Nyisd ki! Van ott raki és poharak.
Oké.
Na! Lássuk csak!
Ó, te ördög!
Ezt ide teszem.
Biztos, hogy innod kellene a gyógyszerre? Tessék!
Fogja!
Nem lesz bajom.
A magáé.
Töltsünk meg minden poharat…
Ha megengeded.
Egészségedre!
Áztassuk el az életünket
Jó minősítést szeretne, ugye?
Hadd sírjon a nap…
Hajrá!
Ugyan már, igyon csak! Egészségére!
Ha van is bűnöm
Az várhat idők végezetéig
Te már megvártál, te…
Mert minden nap…
Fatih!
Nem mentünk egy kicsit messzire?
Kint vagyunk a tengeren!
Ott csodásak a keszegek.
Iskender úr, mi van a telefonszámmal és a rendszámmal?
Ön szerint mikor lesz meg az információ? Sietünk.
Jól van, várjon!
Ácsi!
Hol a telefonom?
Mindjárt mondja.
Igen! Megjött a hír, amire vártatok.
Minden választ tudok, srácok.
Şevket
Güngören.
Igen.
Ez az ő rendszáma.
Nem ezt kérdeztük.
Azt kérdeztük, hol van az autó, de maga nem figyelt oda.
-Oké, hercegnőm. Elintézem. -Ne szólítson így!
És ne mondja, hogy „elintézi”!
Izmiriül ez azt jelenti, „felejtsük el”!
Megsértik az ügyfelem jogait. Mit keresek én itt?
Menjünk vissza!
-Visszamehetnénk? -Jó.
Tetszik. Kemény lány.
Megnyugodna, kérem? Mármint…
Mi okom van rá?
A fickó megcsalja a feleségét!
Én meg keszegeket kergetek itt!
Meggyőződése, hogy megcsalja.
De honnan tudhatnánk biztosan?
Megmutatom. Ezt nézze!
Titokban levideózta?
A szeretőjével beszél. Csak nézze meg!
Semmi különös.
Hogyhogy semmi különös?
Nem látja? Leírt egy számot.
Egy prosti számát.
Vajon lehetséges lenne?
Te jó ég! Hadd nézzem!
Ide figyeljenek!
Nem tudják, milyen fontos ez.
A karrierem, minden ettől az ügytől függ.
Magukat ez nem érdekli.
Horgásznak, esznek, álmodoznak a tengerparton.
-Beszél a sógorával, és… -Dario Moreno.
Olvasok a szájáról. „Dario Moreno”.
És?
A Dario Moreno utcába megy.
Ide.
Fordítsa meg a hajót!
Lassabban!
-Lassabban! -Oké, jó.
Ne ennyire lassan!
Gyorsabban! Elveszítjük! Gyerünk, gyorsabban!
Így nem tudom, mit csináljak. Vezessen maga!
-Nem tudok. -Akkor ne oktasson ki!
Tudok, de nem fogok.
Polip. Nem is egy… Túl sok csáp!
-Tessék? -Ez van, ha fájdalomcsillapítóra iszik.
Nem tudja, mit beszél.
Most mi van?
Négy, hét, nyolc. Beszív és kifúj!
-Gyerünk, amíg zöld a lámpa! Nyomás! -Oké.
-Taposson bele, Fatih!
Lassabban!
Fogja meg! Szegény beverte a fejét.
Mit művel? Kumru, ne!
Mi a fenét csinálok?
Egy hideg szendvicset kérek!
Várjon, jövök!
És az autó?
Iskender!
A rendőröknek mondd azt, hogy mindjárt jövünk!
A barátok segítenek, nem?
Abszolút igaz.
Majd hívlak. Most nem jó.
-Találtál autót? -Találok egyet.
Énekelhetnél is.
Nem hallom jól. Majd hívlak.
Elnézést!
-Ez az! Ti is! -Elnézést!
-Kezek! -Bocsánat! Nagyon sajnálom.
-Mit csinálsz? Hagyd abba! -Elvegyülök a tömegben.
De elveszítjük!
-Keresse! -Hagyd abba!
Egész jól csinálja.
Mi a fenét művelsz? Menjünk már!
Elég!
Fatih!
Arra megyünk!
Fatih!
Şevket? El fogjuk veszíteni!
Elragadtattam magam.
Elnézést!
-Gyere, menjünk! -Nem.
Nem szállok be még egy liftbe.
Akkor mi legyen?
Fellépcsőzünk. Gyere!
Kumru, ehhez túl meleg van. A lifttel kellett volna menni.
Nem akarok fiatalon meghalni.
Sosem érjük utol.
Egész életemben
ilyen ravasz fickókat lepleztem le.
Nem hagyom, hogy egy izmiri görény kicsússzon a kezemből!
Elmentek.
Megtaláljuk őket.
Ne aggódj!
Felhívom Iskendert.
Dalszöveget írsz?
Nem.
Csak firkálok.
Egyvalami tényleg jó Izmirben.
Nőként nyugodtan járhatok bármerre.
Senki sem bámul meg.
Végül csak megérintett a hely.
Ez az egy jó.
Persze.
-Cseréljünk? -Igen.
Tíz perc, és meglesz az autó.
Szerencsére ismerem a srácokat. Tessék!
Miért nem hagyod? Elintézném.
Nem gond. Ez úgyis miattam van.
Miattam vontatták el az autót. Te meg eljöttél ilyen messzire.
Bocsáss meg, drága, hogy tönkretettem a terveidet!
Nem a maga hibája. Izmir szórakozik velem.
Egyébként beszéltem a sógorommal.
Kértem, hogy keressen egy jelet, rendszámot, bármit.
És mit mondott?
Valami adatvédelmi törvényről motyogott.
Erre én: „Ne bassz fel! Intézd el!”
-Erre azt mondta, hívjam fel három körül. -Jó, akkor még lehetséges.
A sógor?
Nem. Megfeledkeztem róla,
de este esküvőre megyek.
Kinek az esküvőjére?
Meltemére, egy barátom lányáéra.
Halló?
Oké. Remélem.
Hale és Şevket is ott lesz.
Mint egy falusi esküvőn. Mindenki ott lesz.
Honnan tudjuk biztosan? Lehet valaki más is.
Iskender, hogy hívják a vőlegényt?
Mert.
Jól van.
Amíg várunk, benézünk anyához.
Ha megjön a hír, megyünk Şevket után, aztán a bíróságra, majd a reptérre.
Igen, ez az új menetrend.
Mi voltál? Vezető?
-EARD. -EARD.
És én?
Fogalmam sincs.
Szeretnéd tudni?
Most is lehet?
Egyszerű. Csak egy teszt. Add a telefonodat!
Tessék!
Jól van.
Válaszolj a kérdésekre!
Oké.
JELLEMVONÁSOK TESZT NEHEZEN MUTATKOZOM BE
KERÜLÖM A TÖMEGET ÉS A RENDEZVÉNYEKET
NEHEZEN FEJEZEM KI AZ ÉRZÉSEIMET
GYAKRAN SZERZEK BARÁTOKAT
VÉDELMEZŐ ILFD
Védelmező.
ILFD.
Hát persze.
Miért? Ez rosszat jelent?
Nem rosszat. Nem ártanak senkinek, csak saját maguknak.
Csupán a népesség 1%-át teszik ki,
-de nyomot hagynak. -Ha kibújnak a kagylójukból.
Intuitív, perfekcionista.
Könnyen mániás lehet.
Szenvedélyes, kreatív.
Elpazarolja a kreativitását,
mivel nem lép színre, mert fél a bukástól.
Olyan, mintha horoszkóp lenne?
Mi a tiéd? Hadd nézzem!
EARD.
-EARD. -El is mondhatom.
Fegyelmezett, megbízható, hűséges, elkötelezett, becsületes.
Merev, makacs.
Ítélkező.
Okkal lettél ügyvéd.
És te?
Te ki vagy?
Autókat adsz bérbe vagy zenélsz? Melyik vagy?
Ez állandó gond apámmal.
Folyton nyaggat.
Mire jó az éneklés, ha van egy céged, nem?
Pontosan.
Előbb-utóbb megadom magam, de egyelőre még kitartok.
Ez amúgy jó.
Bárcsak ilyen gondjaim lennének!
Elveszítettem apámat.
Részvétem.
Köszönöm!
Már 15 éve.
De még mindig hiányzik.
Bárcsak itt lenne, és folyton nyaggatna!
Apám szívja a véremet.
A tiédet megkönnyezed.
De gondolom, ugyanaz ez.
A véredben vannak a dalszövegek.
Nem akarok rímelni. Ez csak úgy jön.
Most meg min nevetsz?
Bocs! Jól vagy? Gyere!
Bocs! Amikor láttalak elesni…
Az autó előállt.
Oké, akkor…
Egyébként hol tegyünk ki?
Sehol. Most már felelek értetek, és kész.
Már mondtam.
Bérautó, Kumru az ügyfelünk.
Ha zavarok…
Nem. Egyáltalán nem.
Látod?
Jó, gyere te is!
Hagytam pénzt, tesó.
Mi lesz a bollókkal?
Hagyjuk!
Mondom a tervet. Iskender az autóban vár.
Veszünk pár bollót. Mi a véleményed?
Ne nézegesd az órádat!
Emlékszel a 15 perces szünetre a menetrendedben?
Annál nem tart tovább.
Megegyeztünk.
PARKOLÓ
Köszönöm!
Szívesen.
Kinek lesznek a bollók?
Doruk kérte.
Gondolom, a barátod.
Nem, az életvezetési tanácsadóm.
Az micsoda?
Mármint olyan, mintha az lenne.
Irányt mutat, amikor úgy érzem, eltévedtem.
Elég gyakran tűnsz eltévedtnek.
Jól vagy?
Igen.
Kumru?
Mit keresel te itt?
Gülcem!
-Meglepetés! -Jaj, csajszi, te megőrültél!
-Azon tűnődöm, hogy kerülsz ide. -Hát, tudod…
Volt egy pered Isztambulban, de jössz az esküvőre, nem?
-Meglepetés-látogatás! -Ribi!
Burcuval és a többiekkel voltam…
Láttalak, de lehetetlennek hittem.
-Ó, ez csak véletlen. -Most rajtakaptalak!
Ki ez a jóképű pasi? Találkozunk még?
Fatih vagyok. Örvendek!
Szintén. Gülcem. Az esküvőre jöttél?
Nem.
Az ügy miatt jöttem.
Milyen ügy miatt?
Irodai ügy. El akartam intézni, ha már itt vagyok.
Fatih segített.
Épp el akartunk köszönni egymástól.
-Akkor nincs semmilyen terved? -Nincs.
Miért nem hívtál, ha szabad vagy?
Nem tudom, túl gyorsan történt minden.
Oké. Lerázom őket. Várj meg itt!
Ne! Ne csináld!
Burcu reggel óta csak az exéről beszél.
Tökre unom.
Ne, Gülcem! Kérlek, ne borítsd fel a terveidet!
Nem, már nagyon régen láttalak. Várj meg! Mindjárt jövök.
Mindennek vége.
Mi történt?
Az esküvő, amire Hale, Şevket és Iskender is elmegy.
Meltemé és Merté.
Meltem a barátom.
Ó, neked is a barátod.
És Gülcemnek is a barátja.
Azt mondtam, hogy nem tudok elmenni rá.
Mit is jelentettek azok a betűk?
Szilárd, becsületes, megbízható.
Ebből sehogy sem kerülök ki jól.
El kell mennem az esküvőre.
Akkor a meló nem ér véget 18:30-kor?
Mondom a tervet.
Megszabadulok Gülcemtől.
Elmegyünk ruhát venni.
Azután anyámhoz és a bíróságra. Azután este az esküvőre.
És az utolsó géppel Isztambulba. Ez az új terv.
Miért nem maradsz?
Csak hangosan tűnődöm.
Itt is vagyok.
Gülcem, változtak miattunk a terveid,
de a mi terveink is változtak kicsit.
Velünk van Fatih ismerőse, közbejött valami.
Kiraknak anyámnál.
Találkozunk az esküvőn, oké?
De miért? Megyek veletek.
Gönül néni is hiányzik. Találkoznék vele.
De ha kettesben akartok maradni,
akkor persze…
Nem.
-Mármint… -Nem.
-Akkor gyertek, menjünk! -Erre!
Jól van, gyere te is!
Telefonálnom kell. Találkozunk az autónál.
Csajszi, hol találtad ezt a pasit? Elképesztő!
Csak egy barát.
Jó nagy energiája van. Legalább ilyen hosszú.
-Határozottan. -Gülcem, ne csináld már!
Ha téged nem érdekel, add nekem! Ne menjen pocsékba!
Mi történt? Ennyire megdöbbentél?
Oké, csak viccelek. Hozzá se érek. Ne aggódj!
Cemo, hagyd ezt abba, és hallgass meg!
Megyek veled, oké?
Találkozom Sinannal.
Most intézem az autót.
Most egy óráig ne hívj!
Hagyj békén! Most leteszem.
Mi történt?
Ne mondd el!
-Kellene a segítséged. -Miért?
Mi van a kisbuszoddal?
Nyugalmaztam, a ház előtt pihen.
Oké, az klassz.
Kumru is megy arra a ma esti esküvőre.
Vidd el oda Kumrut az autómmal!
Én Bodrumba megyek a tiéddel, jó?
Valószínűleg lerobban útközben.
Majd elmondom. Ő Gülcem.
-Kumru barátja. Iskender. -Örvendek!
-Szintén.
-Beszállnánk végre? -Oké.
Már megyünk is.
Köszi!
Anyám a Karantén-szigeten van.
Ott vesszük fel.
Oké.
Errefelé van a pavilon, ahol Yıldız Tilbét felfedezték.
-Errefelé van? -Igen, itt kell lennie valahol.
Egy este Sezen Aksu eljött, hogy meghallgassa az előadását.
De Yıldız már végzett.
Úgyhogy Sezen szomorúan eltűnődött, mit tegyen.
Aztán Yıldız látta Sezent a mosdó felé menni.
Követte.
Azt mondta: „Vártalak. Csak egyszer hallgass meg!”
Mire Sezen: „Oké.”
Yıldız felment a színpadra, és énekelt.
Sezen magával vitte Isztambulba.
A többi már történelem.
Szerencse kellett hozzá.
Van valami hír, Iskender?
Hadd nézzem meg!
Nem… nincs.
MENTŐSZOLGÁLAT
URLAI ÁLLAMI KÓRHÁZ
Ott van anyám.
Látok ott egy hölgyet. Ő az?
-Teljes életnagyságban. -Máris odamegyek.
-Ne, inkább felhívom. -Nem gond, van rajtam szandál.
Idekísérem. Mi is anyukád neve?
Gönül.
Bingó!
Gönül néni!
Édesem! Gülcem!
Te meg honnan jöttél?
Alsancakban kaptam el Kumrut, elrontottam a meglepetését.
Tiszteletem, hölgyem!
Helló!
-Iskender vagyok. -Gönül.
Már megjegyeztem.
Maga nagyon kedves, Iskender úr.
Valami baj van?
Azt hiszem.
Apám itt halt meg.
Kis koromban sokat költöztünk.
Köztisztviselő volt.
Anyám itt született.
Ő akart ideköltözni.
Apám sokszor kérte, hogy helyezzék át.
Végül megtörtént.
Amint megérkeztünk, valaki apám megszállottja lett.
A gyönyörű Izmir
két angyali lakója.
Sikkasztással vádolták meg apámat.
Apám megnyerte a pert.
Megnyerte, de nagyon megváltozott.
És azután…
Két hónapot töltöttünk itt.
Ez volt az Urlai Állami Kórház.
Sosem felejtem el…
Egy nap azon a lépcsőn jöttünk le.
Apám sokat veszített a súlyából.
Teljesen lesoványodott.
Már a végét járta.
Fogtam a meleg kezét…
Felemeltem a fejem.
Ránéztem.
Elmosolyodott.
Azt mondta: „Olyan vagy, mint én, de ne légy olyan, jó?
Az élet viharos tenger.
De te menj csak előre!
Ne félj semmitől!”
És a következő héten…
Itt halt meg.
Anyám itt szokott úszni.
Áprilistól novemberig nem változik a címem.
Narlıdere-öböl.
Nekem is van egy kis hajóm.
-Valóban? -Vágyakozás a neve.
Mint Tanju Okané.
Kicsim!
Édesem!
-Szia, kicsim! -Szia, anya!
Ő itt Fatih. A barátom.
Helló, drága!
Helló!
-Szállj be… -Oké.
-Kérem! -Émelygek az első ülésen.
Mióta, anya?
-Csak ülj előre! -Üljön be, Gönül kisasszony!
Gyere velem, anya!
Kell egy ruha a ma esti esküvőre.
-De Gülcemnek ne mondd el! -Oké, keresünk egyet otthon.
Hogy találnánk ruhát otthon?
Semmi gond, Kumru. Kitaláljuk, drágám.
Gyere, kicsim! Én szép kislányom!
-Kérem! -Gyere, drágám!
Sajnálom, ha gondot…
Semmi baj. Szívesen. Minden rendben?
Maga mivel foglalkozik, Iskender úr?
Nyugalmazott autókereskedő vagyok, de a szívemben tengerész.
Milyen bájos!
És ön?
Elnézést!
Nos…
Fontos hívás. Hadd vegyem fel! Egy pillanat!
Halló?
Igen, drágám?
A Karanténon voltam, hazafelé tartok. Mondd!
Persze, hogy megyek.
Mondanod sem kell. Letehetjük.
Csók, drága! Szia, édes!
A lámpa után a következőnél balra, fiam!
-Anya, erre nincs időm. -Csak öt perc, Kumru.
Nincs öt percem, már így is rossz napom van.
-De bajban van. -Kicsoda?
Egy fiatal lány, az ügyfelem. Nem hívott volna, ha nem sürgős.
-Mi lehet olyan sürgős? -Honnan tudjam, drágám?
Azt mondta, még ma menjek oda.
„Adnod kell valamit”, ezt mondta.
Mit a munkája? Gyógyszerészet?
-Alsónemű. -Alsónemű.
Micsoda vészhelyzet!
Spirituális tanácsadóként ilyen helyzeteket oldok meg.
Fiatal nők hívnak fel, kérdeznek, konzultálunk.
Akkor inkább szexuális tanácsadó.
Ne mondd ezt! Az a lány friss házas.
Csak a férjével sosem melegedtek össze igazán.
-Anya! -A férj azt mondja,
hogy a lány úgy fekszik le este, mint egy katona.
Anya!
Ezt nem mondhatja el senki másnak!
És mivel nagyon tapasztalt vagyok…
Anya!
Miért kiabálsz?
Ez jó időpont ügyfelekre?
Miután elmentél úszni pont arra a partra?
Alig pár óráig leszek itt.
Miért csak pár óráig?
Lehetnél velem is kicsit.
Nem jössz valami gyakran.
De ha már kijöttél a partra,
kiszállhattál volna anyád kedvéért.
Ha telefonálok, rögtön veszekszünk anyával.
Irigykedem rátok.
Bocs, ha zavarok!
De pontosan hova is megyünk?
Hazamegyünk, drága.
Mi lesz a lánnyal?
Köszi, majd később elintézem.
Itt mindenki elintéz mindent.
-Gyertek be! -Átok meleg van! Megszomjaztam.
Van bazsalikomos limonádé a hűtőben.
Nem éhes?
Dehogynem.
Van valami ennivalóm is.
Három, öt, nyolc?
Gyere be!
Szép szoba.
Igen, az.
Apukádé?
Túl szigorú voltam anyámmal?
Egy kicsit.
Nem akartam veszekedni, de amint ideérek…
A szülők mind egyformák.
Mások imádják őket, de nekünk szívják a vérünket.
Anyám pont ilyen.
ELFP. Kampányfőnök.
Az ott minek?
A mankók.
Nászéjszakai ajándék.
Hosszú történet, hagyjuk!
Biztos van rövid változata.
Mesélj!
Volt egy barátom.
Őrülten szerettem.
És hirtelen elhagyott.
Annak a nyárnak a végén
meg is házasodott.
Tipikus szerelmes dal.
Azt mondtam: „Viszonyod volt vele, csak így történhetett.”
Letagadta.
És a házassága éjjelén
buliztam, hogy eltereljem a figyelmem.
Túlzásba vittem.
Falnak mentem a kocsival.
Egy platina itt.
Egy a hátamban.
Egy hónapig kórházban voltam.
Azt mondtam: „Ha kiengednek,
soha többé nem teszem be a lábam Izmirbe.”
Mégis itt vagy.
Itt vagyok.
Mindegy…
Az a barátom…
Onur volt.
Ott lesz ma az esküvőn a feleségével.
Ezért nem akartam menni.
És ezért nem tudok vezetni.
Miért tartottad meg?
Már nincs rá szükséged.
-Próbáld fel ezt! -Mi ez, anya?
Az eljegyzési ruhám.
A szekrényben volt.
A mai napra várt.
Anya!
Köszönöm!
Én szép kislányom!
-Gyerünk, próbáld fel! -Oké.
Mit csinálsz, tesó?
Szerinted?
Fogalmad sincs, mit össze kellett variálnom.
De találtam kocsit.
Most hol vagy?
Güzelbahçe környékén.
Találtál énekest?
Jössz ma este vagy nem?
Csak ezt mondd meg!
Fatih, egyszer az életben
hallgass a szívedre!
Megígértem Sinannak.
Halló!
Jössz vagy sem?
Nem mehetek, Cemo.
Többé szóba se állok veled!
Jó kifogásom van.
Hazudsz. Reggel még nem volt.
De most már van.
Na, milyen?
Tetszik?
Kumru!
Gyönyörű vagy!
Én szép kislányom!
Hát nem szépséges, Iskender úr?
Az anyjától örökölte a szépségét.
Anyuci!
Köszönöm szépen!
Igazán hálás vagyok.
Drágám!
Ki hív?
Az a lány, akiről beszéltem. Ráér később.
Ugyan, vedd csak fel!
Nyilván szüksége van rád. Vedd fel!
Igen, drága?
Elkezdtem enni…
Jó étvágyat!
Még mindig semmi hír, ugye?
Nem. SMS-t is írtam, de nem jött válasz.
Nem tudták megtalálni.
Hadd kérdezzek rá újra! Egy pillanat.
Gyönyörű vagy.
Köszönöm!
Amúgy is szép voltál.
De így ragyogsz.
Ez a sógora?
Nem tűnik jónak.
Tudtam, hogy ez lesz.
530, 540… Átnéztek minden kódot és telefonszámot.
Nem találtak ilyen számot Izmirben.
Jól van, drága, persze.
Elviszem. Oké, nem gond.
Csak add meg a címet!
Az 1286. utca.
Igen, tudom, hol van. Alsancakban. Tudom.
Oké, ott leszek, édes. Szia!
Csók, szia!
Várj! Mit mondtál?
Az 1286. utca Alsancakban.
Ez nem telefonszám.
Tessék?
Ez nem telefonszám, hanem egy cím.
Délután 15:45, 1286. utca. Találkacím.
Hány óra van?
15:10! Nem érünk oda időben!
Ha Şevket után megyek, elkések a tárgyalásról!
Várj egy kicsit! Elintézzük.
Váljunk kétfelé!
Menjetek a bíróságra!
Én lefotózom Şevketet, és küldöm a képet.
Az csodálatos lenne.
Iskender úr, megsérült a keze. Magával megyek.
Mi folyik itt?
Fontos hírt kaptam a mai perrel kapcsolatban.
A bíróságra kell mennem. Találkozunk az esküvőn.
Egyáltalán nem!
-Jó bulinak hangzik. -Többen jobb. Menjünk!
Hát persze!
-Siess, Gülcem! -Jövök már!
-Anya, hívj taxit! -Már hívtam.
De hogy ismeritek fel?
Küldd el a videót!
Jó, rendben.
-Kumru, légy óvatos! -Oké! Mehetünk!
Kumru?
Nem mennek!
Haladunk.
Mindenki túl nyugis!
Izmir ilyen.
Cemo!
Az istenit, békén hagynál egy kicsit?
Épp sietek valahova!
Arra mész, amerre mondtam?
-Igen. -Dél felé.
Igen.
Hol vagy? A Kültürparknál?
-Igen, Cemo. -Elhagytad a Montrőt.
Igen.
-Kanyarodsz a Lozanról. -Igen, mindjárt.
-Az utat figyeld! -Fatih!
Lassíts! Vizes az út!
Szállj be!
Miféle ember vagy te?
Egyikünk álmait sem tiszteled.
Ez életem nagy estéje!
-Baszd meg… -Nyugi!
Hableány?
Gülcem vagyok.
Cemo Moreno.
Dario Moreno rokona vagy?
Ez a művésznevem. A mester tiszteletére.
Ez az a férfi.
Hadd nézzem!
Remélem, nem késünk el.
Odaérünk, ne aggódjon!
De feltartjuk a munkájában.
Most az ő munkájuk a fontos.
Vannak gyerekei, Iskender úr?
Kettő is.
A néhai feleségem első házasságából. De sajátomként
szeretem őket.
Ott van!
-Oké, álljon meg! -Iskender! Állítsa meg az autót!
Siessen utánuk!
Állj! Kiszállok!
Várjanak!
Első emelet, ugye?
Igen, első emelet.
Mi történt?
Felmentek az első emeletre.
Jöjjön!
-Ez különös. -A ház üresnek tűnik.
Üres ház fantázia!
-Ez biztos. -Lehetetlen!
Jöjjön!
Felhívtad Sinant?
Üzentem neki, várom a választ.
Ne aggódj, gondoskodom rólad.
Simán dobja a barátait.
A szeszélyessége miatt nem lépünk fel.
Mert jó kifogása van.
Beszéljük meg később!
Jó kifogás?
Cemo!
Elárultál, haver.
Nem. Mint láthatod, dolgom van.
Nem lépsz fel, nem hívod fel.
Mondom, írtam neki.
Mi az a jó kifogás?
Cemo, ejtsük a témát!
Nő van a dologban.
Egy jó nő.
A jó nő mindig jó kifogás.
Ha nő van a dologban, az nem árulás.
Remélem, nem ez a hableány az.
Nem.
Én is jöjjek?
Semmi gond. Maradj csak!
Ne menj egyedül!
És ha ők tömegesen jönnek?
Amúgy csak vicceltem Cemmel.
Hogy lerázzam.
Ha nem ezt mondom,
az fájt volna neki.
Nagyon jól ismerem, és ezért.
Semmi? Legalább egy szemforgatást!
Semmi gond.
Megtalálták.
Tessék?
Anyámék megtalálták Şevketet.
Az jó.
IGAZSÁGÜGYI MINISZTÉRIUM
IZMIRI 24. CSALÁDJOGI BÍRÓSÁG
Halkabban!
Fáj a keze, majd én felmászok.
Még nem haltam meg.
Gönül kisasszony…
Csak lassan!
Látja őket?
Ott vannak?
A fürdőszoba jó lesz?
Nézzünk szét hátul!
Látja? Fényes nappal!
Mocskos féreg!
-Megvan? -Meg.
Jöjjön, másszon le!
Lassan!
Şevket eljön?
Úgy tűnik, csak az ügyvédjét küldte.
Nem lep meg.
A bíró kérdezni fog tőlem?
Mint mondtam, ez súlyos összeférhetetlenség esete.
Elmondjam az igazat?
Magamra hagyott.
Nem mondhatom, hogy akkor is távol volt, amikor mellettem volt?
A bíróságot nem érdekli a magány.
Sajnos.
Fatih úr különleges ügyvéd.
Csatlakozhatna hozzánk.
A felperes Hamdi Şahin!
Az ügyvédje Çağdaş Aslan!
Az alperes Melike Güral!
Az ügyvédje Celal Karadeniz!
Hale kisasszony!
Mutatnom kell valamit.
Mit?
Nagyon fiatal.
Bárcsak tévedtem volna!
Sajnos ez igaz.
A felperes Şevket Güngören!
Az ügyvédje Celal Karadeniz!
Legyünk túl rajta!
Az alperes Hale Arı Güngören!
Az ügyvédje Kumru Tanyas!
Várj meg itt!
Teljesen összetört.
Erősebben áll majd fel ebből.
Mindig így van.
Sokat keresel zenészként?
Még nem, de úgy lesz.
Van egy csodás számom.
Bárcsak Fatih uraság megírná a szöveget!
Akkor tiéd a zene, övé a szöveg?
Pontosan.
De mást is csinálok.
Búvároktató és mixer is vagyok.
Értek a koktélokhoz.
-Nekem is csinálnál egyet? -Persze.
De jobb, ha tudod, nem iszok meg akármilyen koktélt.
A Bloody Mary a legjobb.
Az meg mi, köptetőszirup?
Azon tűnődöm, milyen koktél illik hozzád.
Ne már, próbálkozz egy kicsit!
Whiskey Sour?
Savanyúnak nézek ki?
Nem.
Akkor Pink Dream? Rum, vermut, rózsavíz.
Rózsavíz? Az olyan nagymamás.
Akkor nem az lesz.
London Mule?
London hideg.
És esős is.
Valami
forróbb,
szenvedélyesebb, mint az…
Izmir Mule.
Tudom már!
Megvan a neked való recept.
New Adventure.
Jó név. Új kaland.
-És az íze? -Intenzív.
Bitter sweet.
Na, mit mondasz?
Nem tudom, megbízhatok-e benned.
De miért?
Amint szóba került egy új kaland,
rögtön dobtad a kedvencedet, Maryt.
Azt akarod mondani, hogy nem illesz hozzám?
Nem.
Totál összeillünk.
Doruk,
az utolsó pillanatban minden összejött. Mint egy csoda.
Csodák nem léteznek.
Mondd ki, mi vagy!
Vezető.
Bravó! Vezetőként viselkedtél.
Az univerzum kitárta ajtajait.
De utálom ezt az esküvőt.
Mindenki ott lesz, aki csak eszembe jut.
Megint az árnyékokban jársz. Mások döntenek a terved részleteiről.
Menj el az esküvőre, tedd, amit kell, és gyere vissza!
Lehet, hogy maradnék pár napig.
Végeztél Izmirrel.
Ne hagyd, hogy bármi az utadba álljon!
Mondd, mi vagy?
Vezető.
Most le kell tennem.
Mehetünk?
Jó kedved van.
Mondjuk, hogy megnyugodtam.
Akkor vége?
Elváltak?
Nem. De túl vagyunk a nehezén. A többi csak formalitás.
Akkor beváltak a képek.
Nem mutattam be őket.
Miért nem?
Érvénytelen bizonyíték lett volna.
Később még felhasználhatjuk őket, ha kell.
Akkor miért csináltuk ezt?
Hale kedvéért.
Máskülönben feladta volna.
Jó okra volt szüksége, hogy megszabaduljon a férjétől.
Megadtuk neki.
-Drága Gülcem! -Drága Kumru!
-Szép volt. -Kösz!
-Drága Cemo! Jó napod van. -Mit csináltál?
Nem csináltam semmit.
-Sinan üzent. -És mit írt?
Ezt: „Gyere, és lépj fel, ha akarsz!”
Az autó Balçovában vár.
-Odavihetlek… -Nem kell.
-Nem megyek, tesó. -Mily különös!
Az esküvőre megyek.
Jó kifogást találtam.
Akkor ez egy ilyen nap.
Fellépni mindig lesz új lehetőség.
De azt nem tudhatjuk, mikor adódik még egy ilyen kaland.
Jó lenne, ha legalább az egyikőtök épeszű lenne, de hát ez Izmir.
Ugye te is jössz az esküvőre?
Sofőrötökként persze.
Ne légy nevetséges! Meg vagy hívva! Ugye, Kumru?
Jöhet, ha akar.
Menjünk el hozzám, ha az esküvőnek korán vége.
Hogy megkóstold a koktélt.
Persze.
Az én helyzetem bonyolultabb.
Isztambulba kell mennem.
Ne már! Buligyilkos vagy, Kumru!
Akkor menjünk az esküvő előtt!
-Igen! -Előbulit tartunk.
Erre mit mondasz?
Na, menjünk!
Jól van, legyen!
Hurrá!
De haza kell ugranom, mielőtt megyünk.
Természetesen.
Gülcem EARP, és Cemo EAFP.
A találékony és a szórakoztató. Tökéletesen összeillenek.
Nem ezekkel a betűiddel kellene pasit találnod?
Az exeddel sem alakult jól.
Még nem ismertem a jellemvonásokat.
De most ismered.
Mire lenne szükséged?
Mi illik a vezetőhöz?
Nem a védelmező, ezt tudjuk.
A dolgozó, a rabszolga?
Szia, Cemo!
Jönnek.
Ettől el fogsz szállni.
Tonguç! Két New Adventure-t!
Hol jártatok?
Híreim vannak, srácok.
Várj! Összeházasodtok.
Nem. Felmondok,
és Cemo menedzsere leszek.
Talán mégis összeházasodhatnátok.
A párnevünk király.
Gülcemo. Gülcem-Cemo. Gülcemo.
Brangelina bekaphatja.
Gyorsított kapcsolat.
-Gülcem! -Én mondom, ez szerelem.
Csak úgy, a semmiből?
-Igen. -Talán lehetetlen?
Az első látásra szerelem lehetetlen?
Gondolom, Izmirben lehetséges.
Ne már, mi ez még mindig?
Miért nem bírod ezt a várost?
Mit miért? Miért kellene megszeretnem?
Minden jól alakult.
Lett nyomozó. Kaptál fotókat.
Eljutottál az ügyfeledhez. Meg is mutattad a képeket.
Elválasztottad őket.
Várj, mit csináltam?
Elválasztottad őket.
Az én hibám a válásuk?
Kinek a hibája?
Senkié. Ők akarták.
Gyanúsítottad Şevketet, és követted.
Igazam volt.
Igen, és ezért elválasztottad őket.
Akkor ez is az én hibám?
Nem úgy értette.
Hogy is mondjam…
Hale nem repdesett a boldogságtól.
Érthető, hogy szomorú volt.
Talán házasként boldog volt?
Ha hagytad volna, megpróbálták volna.
Ha én hagytam volna?
Mit tudsz te erről? Hány válást láttál már?
Nem láttál még boldog elvált embert?
A szüleim elváltak. Egyikük sem boldog.
Tehát innen a szakértelmed.
A bíró kijelölhetett volna szakértőnek.
Legalább nekem nem a válás a munkám.
Próbáltad együtt tartani Hale-t és Şevketet,
vagy a szüleidet?
Şevketet üldözted vagy az exedet?
-Végzem a munkámat. -Oké. Büszke lehetsz rá.
Remekül elvégezted.
Köszönöm szépen!
Majd beszéljünk, amikor saját vállalkozásod lesz!
Ezt meg hogy érted?
Úgy, hogy zenész vagy, de nem tudsz fellépni, dalokat kiadni.
Mert ezt hiszed!
Reggel óta dalszövegeket írsz.
De egy sort se dúdolsz el, mert félsz.
-Mi köze ennek a félelemhez? -Komolyan?
Csak ahhoz van köze.
Beszélsz Yildiz Tilbéről, akinek a sztorija a bátorságról szól,
de te szerencsének nevezed.
Micsoda megfigyelés! Bravó!
Miért? Talán tévednék?
Szerintem ezért nem bírod Isztambult.
Mert ott van a rivaldafény.
Boldogan eléldegélsz a kis szemétdombodon.
Ja, bocs, apád tart vissza, ugye?
Mert ebben hiszel.
Hallgathattál volna apádra.
Hogy mi van?
Semmi.
Nem, mondd csak ki!
-Jó, kimondom. -Hajrá!
Te vagy a gyáva, nem én.
-Ó, valóban? -Igen.
Félsz Izmirtől, meg mindentől.
A mániád ezek a jellemvonások.
Csak betűket látsz, nem embereket.
Nem mozdulsz, meg se szólalsz terv nélkül.
Mert nem élek olyan lazán, mint ti.
Van tervem, van utam.
És Izmir áll az utadban, ugye? Mert ezt hiszed.
Igen, pontosan, Izmir visszatart.
Ne már! Majdnem elszöktél!
Elmentél volna, ha Gülcem nem lát meg.
Ácsi, előlem is el akartál menekülni?
-Nem akartam menni az esküvőre. -Miért?
Hogyhogy miért? Tudod.
-Mit? Nem tudom. -Onur is ott lesz.
Megcsalt és hazudott. Csak úgy ott kéne ülnöm mellette?
Miről hazudott?
Állítólag a szakításunk után találkozott a feleségével.
Még mindig ezen rugózol?
Beszéltünk róla. Mondtam, hogy utánad kezdődött.
Azért, hogy vigasztalj.
Nem, utánakérdeztem.
Az istenit, Gülcem! Sosem tévedek!
Ebben mégis tévedtél.
Mindig olyanokról beszélsz, akik boldogan élnek a szakítás után.
Onur boldog valaki mással.
Bárkivel is van, mondhatott volna igazat.
Igazat mondott, csak neked nem tetszett.
-Ez hogy jön ide? -Ez a lényeg.
Nem illik a mintázataidba, hogy ilyen rövid időn belül
találkozhattak és összeházasodhattak.
-Tényleg? -Igen.
De az élet nem így működik!
A szerelem nem így működik!
Talán te nem így élsz, de mások igen.
-Én is így élek. -Pontosan látom.
Találsz egy munkanélküli pasit, és két órán belül te is felmondasz.
Nem vagyunk méltók hozzád, Kumru.
Sok boldogságot a tökéletes életedben, drágám!
Gülcem!
Sosem fogod megérteni.
Menj csak falnak megint!
Menjünk!
Gyere már!
Kérem a számlát!
Nem itt parkoltunk?
Elvontatták.
A cuccaim, a tabletem, minden az autóban volt!
-Ne aggódj, elintézem! -Ne!
Ne csinálj semmit! Elég volt!
Torkig vagyok veled, az autóddal és Izmirrel!
Állj!
IZMIR VÁROSKÖZPONT
-Jól van? -Mit művel, asszony?
Jól van? Nagyon sajnálom!
Salih, jól vagy?
-Telefonálok. Jöjjön! Halló! -Nem sérült meg?
-Ó, asszony! -Jól vannak, emberek?
KANTAR RENDŐR-FŐKAPITÁNYSÁG
Mi történt?
Vallomást tettem.
A zenészek?
Nem tettek feljelentést.
Az jó.
De nem tudnak fellépni az esküvőn.
Az esküvőn?
Meltem és Mert esküvőjén.
Nem lepődtem meg.
Izmir megint megcsinálta.
Visszamegyek Isztambulba.
Az autó is itt van. Megyek, és…
Nem kell. Hívok taxit.
De benne vannak a dolgaid.
Majd elpostázzák őket.
Akkor hát elmész.
Vigyázz magadra!
Te is.
A reptérre, kérem! Sürgős.
Odaérünk fél órán belül?
Sűrű a forgalom, de elintézzük.
Hale kisasszony?
Halló, Kumru! Hogy van?
Jól, köszönöm! Megyek Isztambulba. Történt valami?
Megdöbbentő hírem van. Meg fog lepődni.
Tévesen vádolt meg.
Nem úgy volt, ahogy kinézett a dolog.
Egyáltalán nem!
Hale kisasszony, ki van ott?
Tartsa kicsit! Rólad kérdezett.
Helló! Şevket vagyok.
A lányról, akit Şevket szeretőjének hittünk,
kiderült, hogy egy régi barátunk lánya.
-Érti… -Hogyan?
Évek óta nem láttam, nem ismertem fel.
Ingatlanügynök, és lakásokat mutatott Şevketnek.
Kumru, kedves! Meggondoltuk a válást.
De ne aggódjon, kifizetjük.
Hale kisasszony…
-Sajnálom. -Ne! Ne aggódjon!
A látszat csalt.
Néha meglepetés és tévedés kell, hogy az élet örömteli legyen.
Rendben. Akkor viszlát!
-Viszlát! -Viszlát!
KÖVETED - ÜZENET
KÖVETÉS LEÁLLÍTÁSA MÉGSEM
EZ EGY MAGÁNFIÓK
-Ugorj be! -Gyere! Siess!
Ne okozzunk csalódást, haver!
Mi ez? Hová megyünk?
-Az esküvőre! -Várj!
Mondom: „Nem megyek.” Erre te: „Csináljunk szelfit!”
Végiggürcöltem az egész napot!
-Ebben a ruhában! -Elintézzük.
Megállunk, és átöltözöl.
Ez már be se indul!
Hagyjatok hazamenni!
Így ni! Jó fiú! Mehetünk!
GÜLCEM - Sodorjon magával az élet! Jövünk #MeltemMertEsküvő
Jövök már!
Megvan a jelentés.
Melyik kórház?
Urlai Állami Kórház.
Az jó.
Másik helyet is mondtak, de Urlát akarom.
Jó. Szeretek ott lenni.
Én is.
Jót fog tenni.
De próbálkoznod kell, jó?
Nincs kifogásom. Ne csinálj mindenből olyan nagy ügyet!
Ne vegyél mindent komolyan!
Nem ragadhatsz le dolgoknál.
Abba belebetegedsz.
Amikor anyádnak igaza van, nagyon igaza van.
Ugye, Kumru?
Kiszállhatnék itt?
Üdv, barátaim! A hátulsók is jöjjenek előrébb!
2013-ban még csak egy nagy csapat nőként jöttünk el túrázni.
Ám mára a Fancy Women Bike Ride
már 28 országban kerül megrendezésre,
összesen 160 városban.
Talán mások az elveink és másban hiszünk,
de találkoztunk egy közös ponton, ami itt van, Izmirben.
Elnézést!
Van plusz egy biciklijük?
Édes, van itt bármi más is? Tessék, vigye ezt!
-De nem a túrára kell. -Nem baj.
Tessék, írja be a számát!
-Köszönöm! -Szívesen. Várjon!
Jól van. Legyen óvatos!
-Köszönöm szépen! -Szívesen.
KERÉKPÁR ÉS KÖNYV A LEGOLCSÓBB SZABADSÁG
ÖLTÖZZ KERÉKPÁRRA
FANCY WOMEN - MENTSD MEG A TERMÉSZETET
KI AZ AUTÓBÓL, BICIKLIZZ
Szia! A reptéren vagy?
Nem, az ellenkező irányba megyek. Izmirben maradok.
Ne csináld! Ne add meg magad Izmirnek! Te irányítasz.
Te vagy a főnök.
Pontosan, Doruk. Igazad van. Én vagyok a főnök.
Ezért teszem azt, amit teszek.
Hű, micsoda nap volt ez!
Ja. Nekem mondod?
Üdv mindenkinek!
-Gratulálunk! -Üdv! Erre, kérlek!
-Üdv! -Külön asztaloknál ülünk majd?
Nem, azt már elintéztük.
Meltem!
Oké. Rendben.
Kedvesem!
A zenészek nem jönnek.
Miért?
Autóbalesetük volt. Mit tegyünk?
Azt tanácsolom,
beszéljetek egymással!
Egyszer fent, aztán lent, viták…
ez mind a házasság része.
Csak mindig legyen párbeszéd, hallgassátok meg egymást!
Sok boldogságot nektek!
Csak utánunk akartál házasodni. Mi történt?
Te lettél az első házas közülünk.
Ugyanazt kívánom, amit magamnak.
Normális dolog hibázni, mielőtt jól csinálunk valamit.
Gratulálok!
A romantikus sztorik trükkösek.
Itt végződnek, amikor a szerelmesek összejönnek.
De az igazi trükk az…
Bocsánat! Nem működik a fék! Bocsánat!
Szia, Onur! Megkaphatom? Helló!
Ezúttal nem baleseteztem.
Jó estét mindenkinek, bocs a késésért!
Tényleg nagyon sajnálom.
Meltem, gyönyörű vagy.
Boldogságot kívánok egész életetekben!
Annyi pár öleli most itt egymást.
Akik együtt töltik majd az életüket.
Akik szakítanak, és újra összejönnek.
Akik ma találkoztak,
és azonnal egymásba szerettek.
Úgy tűnik, Izmirben tényleg van egy ilyen kozmikus egyensúly.
Bocsánatot akarok kérni
Gülcemtől és Cemótól,
és Onurtól és a párjától.
Igazatok volt.
Tévedtem.
Talán a szerelemnek tényleg elég egyetlen nap.
És menned kell,
ha az élet hív.
De ez nem könnyű.
Félretenni a félelmeket és elindulni,
ehhez bátorság kell.
Gratulálok Meltemnek és Mertnek
a bátorságukért!
Remélem, egy nap én is ilyen bátor leszek.
Köszönöm!
Jó estét mindenkinek!
Üdv mindenkinek!
Kumru kisasszony beszéde a bátorságról megihletett,
és mondanék pár szót, ha szabad.
Igen.
Nem könnyű félretenni a félelmeket, és elindulni,
de szerintem könnyebb, ha van valaki,
aki ösztönöz.
Ilyenkor az élet kinyit egy ajtót.
Megjelenik egy új ösvény, és talán csak a szerelem ad bátorságot,
hogy elinduljunk rajta.
Készen állok elindulni rajta, Kumru.
Mindenben igazad volt.
Neked is.
A sok szörnyűség, amit egymásnak mondtunk, mind igaz.
Szerintem izmiribbnek kellene lenned.
Nyugodtabbnak,
spontánabbnak.
Egyetértesz?
Igen.
De neked is isztambulibbnak kell lenned.
Kilépni a rivaldafénybe,
vakmerőbben.
Egyetértesz?
Igen.
Ez az!
Na jó.
Te EARD vagy.
Én meg ILFD.
Működhet?
Ne törődj a betűkkel!
Elintézzük.
Elintézzük?
Oly sokáig Pihent a szívem sötét helyeken
Mintha végig csak rád vártam volna Van valami közöttünk
Megértem, nem fárasztalak, elhiheted Elrejtelek minden elől
Leszek a bűntársad Bárhol légy is
Ölelj át
Ne hagyj elmenni
Megoldottál, mint egy rejtélyt Amikor rám mosolyogtál
Fogd a kezem, induljunk el
Ne halogassuk a szerelmet
Hadd szálljon a szívembe Mint madár az ágra
-Mi van? -Gyere!
A szöveg ott van nálad.
-Gyere! -Menj!
Felkészültél?
-Nem. -Majd ráérzel.
Ölelj át
Ne hagyj elmenni
Megoldottál, mint egy rejtélyt Amikor rám mosolyogtál
Fogd a kezem, induljunk el
Ne halogassuk a szerelmet
Hadd szálljon a szívembe Mint madár az ágra
Ölelj át
Ne hagyj elmenni
Megoldottál, mint egy rejtélyt Amikor rám mosolyogtál
Fogd a kezem, induljunk el
Ne halogassuk a szerelmet
Hadd szálljon a szívembe Mint madár az ágra
Bravó!
A feliratot fordította: Habony Gábor az ágra